एक ही छात्रावास में सालों से जमे अधीक्षकों के तबादले हों
जिला शिक्षा समिति की जिला पंचायत कार्यालय में बुधवार को बैठक हुई। तीन घंटे तक चली बैठक में समिति की सभापति तृप्ति बाबू सिंह सहित सभी सदस्यों ने आदिवासी विकास के छात्रावासों, आश्रमों में वर्षों से जमे अधीक्षकों के तबादले करने पर जोर दिया।
जिला खेल अधिकारी राजेंद्र कोष्टा ने शिक्षा समिति को बताया कि जिले के 230 मिडिल स्कूलों में भेजी गई खेल-कूद सामग्री का उपयोग नहीं हो रहा है। इस पर समिति ने डीईओ आरएन शुक्ला को निर्देश दिए कि सामग्री स्कूल में पढ़ रहे छात्र- छात्राओं को दी जाए। इससे ग्रामीण अंचल में खेल को बढ़ावा मिलेगा। समिति के सदस्य शशि कैथोरिया ने शिकायत भरे लहजे में बताया कि 2013 में मेधावी छात्रवृति के लिए 12 वीं पास कुछ छात्रों ने अपने आवेदन आँनलाइन किए। अधिकांश छात्र इससे वंचित रह गए। आॅन लाइन प्रक्रिया के अलावा दूसरा विकल्प भी रखा जाए ताकि छात्र छात्रवृत्ति से वंचित न हों।
छात्रावास के निरीक्षण दोबारा करें : उन्होंने आदिवासी विकास की सहायक आयुक्त से कहा जहां-जहां समिति के सदस्यों ने निरीक्षण किए और सभापति को जिन छात्रावास में गड़बडिय़ा मिली हैं। उनका निरीक्षण समिति के सदस्यों के साथ करें। व्यवस्था गड़बड़ मिले तो तो संबंधित अधीक्षक को सस्पेंड करने के प्रस्ताव जिला पंचायत सीईओ के समक्ष रखे जाएं। शिक्षा विभाग से जुड़े पूर्ण निर्माण कार्यों के लोकार्पण की सूचना सभापति व सदस्यों को जरूर दी जाए। छात्रावासों में वर्षों से पदस्थ अधीक्षकों के स्थानांतरण प्रस्ताव शासन को भेजें।
जिले के स्कूलों में 4000 शिक्षकों की कमी : राष्ट्रीय माध्यमिक शिक्षा अभियान और सर्वशिक्षा के तहत चल रहे स्कूल भवन निर्माण की गुणवत्ता ठीक न होने पर सदस्यों ने आपत्ति की, उन्होंने स्कूलों में शिक्षकों की कमी का मुद्दा उठाया। इस पर डीईओ आरएन शुक्ला ने बताया जिले में 4 हजार शिक्षकों की कमी है। अभी तो अतिथि शिक्षकों से काम ले रहे हैं। भर्ती के बाद ही शिक्षकों की कमी दूर हो सकेगी। जिले में 51 हाईस्कूलों में तीन सीट डेस्क वाला फर्नीचर छात्रों को बैठने के लिए आया, जिसे स्कूलों में भेजा है।
hin_Deva hin_Deva hin_Deva hin_Deva hin_Deva